CELEX: E2013P0020
Language: mt
Date: 2013-08-30 00:00:00
Title: Rikjesta għal Opinjoni Konsultattiva mill-Qorti tal-EFTA minn Oslo tingrett, datata 30 ta' Awwissu 2013 fil-kawża ta' Fred. Olsen u oħrajn v Staten v/Skattedirektoratet (Kawża E-20/13)

19.12.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 372/19
            
         Rikjesta għal Opinjoni Konsultattiva mill-Qorti tal-EFTA minn Oslo tingrett, datata 30 ta' Awwissu 2013 fil-kawża ta' Fred. Olsen u oħrajn v Staten v/Skattedirektoratet
   (Kawża E-20/13)
   (2013/C 372/08)
   Saret rikjesta lill-Qorti tal-EFTA b'ittra tat-30 ta' Awwissu 2013 minn Oslo tingrett (Il-Qorti Distrettwali ta' Oslo), li waslet fir-Reġistru tal-Qorti fit-30 ta' Awwissu 2013, għal Opinjoni Konsultattiva fil-kawża ta' Fred. Olsen u oħrajn v Staten v/Skattedirektoratet, dwar il-mistoqsijiet li ġejjin:
   
               (1)
            
            
               It-trusts bħala forma ta’ stabbiliment jaqgħu taħt il-kamp ta' applikazzjoni tal-libertà tal-istabbiliment kif prevista fl-Artikolu 31 tal-Ftehim ŻEE?
               Mistoqsija supplimentari: Jekk iva, min għandu d-drittijiet skont id-dispożizzjonijiet tal-Ftehim ŻEE?
            
         
               (2)
            
            
               Jekk l-ewwel mistoqsija ewlenija hija mwieġba fl-affermattiv: Trust jissodisfa r-rekwiżit ta’ attività ekonomika fl-Artikolu 31 tal-Ftehim ŻEE?
            
         
               (3)
            
            
               Jekk l-ewwel mistoqsija ewlenija hija mwieġba fin-negattiv: Trust jaqa’ fil-kamp ta' applikazzjoni tad-dritt għall-moviment liberu tal-kapital previst fl-Artikolu 40 tal-Ftehim ŻEE?
            
         
               (4)
            
            
               Jekk l-ewwel jew it-tielet mistoqsija ewlenija hija mwieġba fl-affermattiv: Ir-regoli Norveġiżi tas-CFC jinvolvu restrizzjoni waħda jew aktar fuq il-libertà tal-istabbiliment jew id-dritt għall-moviment liberu tal-kapital?
            
         
               (5)
            
            
               Jekk ir-raba' mistoqsija ewlenija hija mwieġba fl-affermattiv: Jistgħu r-restrizzjonijiet ikunu meqjusa bħala ġġustifikati minn raġunijiet prevalenti ta' interess pubbliku, u r-restrizzjonijiet huma proporzjonati?
            
         
               (6)
            
            
               It-tassazzjoni kontinwa tar-rikkezza tal-benefiċjarji għall-assi tat-trust u tassazzjoni b'rata ta' 1,1 % jikkostitwixxu restrizzjoni skont l-Artikolu 31 u/jew l-Artikolu 40 tal-Ftehim ŻEE – u jista' dan jiġi invokat mill-benefiċjarji fi trust kif deskritt fit-taqsima 2 tar-rikjesta għal opinjoni konsultattiva?
            
         Jekk il-mistoqsija hija mwieġba fl-affermattiv:
   
               —
            
            
               Tista' r-restrizzjoni tkun meqjusa bħala ġġustifikata minħabba raġunijiet prevalenti ta' interess pubbliku, u r-restrizzjoni hija proporzjonata?
            
         
               —
            
            
               It-tassazzjoni hija kuntrarja għar-rekwiżit tar-rispett għad-drittijiet fundamentali fil-Ftehim ŻEE?
            
         
               —
            
            
               Se jkun ta' importanza jekk il-ftehim dwar l-iskambju ta' informazzjoni bejn in-Norveġja u l-Liechtenstein ikunx daħal fis-seħħ?